బసవనహళ్లి గ్రామంలో ఎన్ని మొబైల్ టవర్లు ఉన్నాయి?
బసవనహళ్లి
బసవనహళ్లి, అనంతపురం జిల్లా, అమరాపురం మండలానికి చెందిన గ్రామము..ఈ గ్రామం జిల్లాలోని ఒక జాతీయ రహదారిలో (హిందూపురం నుండి అమరాపురం వరకు) ఉంది. ఈ గ్రామ పంచాయితీలో 8 పల్లెలున్నాయి. అవి 1) కరిదాసనహట్టి 2) కనకపల్లి 3) ఆలదపల్లి4) బుల్లెపల్లి5) ఆరోనహల్లి6) ఉప్పారపల్లి7) బసవనహల్లి. 8) కదతధహల్లి
ఈ గ్రామంలో వ్యవసాయం ఆధారంగా చేసుకొని జీవిస్తున్నవాళ్ళ సంఖ్య ఎక్కువ. ఇక్కడ ఒక ప్రాథమిక పాఠశాల, ఒక ఉన్నత పాఠశాల, రెండు మొబైల్ టవర్లు ఉన్నాయి. ఈ గ్రామానికి నాలుగు మైళ్ళ దూరంలో ప్రముఖ పర్యాటక క్షేత్రమైన మరియు దక్షిణ కాశిగా పేరెన్నిక కాబడిన హేమావతి గ్రామము. ఉంది. ఇచ్చట వున్న శివుని దేవాలయము మరియు నంది విగ్రహాలు ఉన్నాయి. ఈ దేవాలయము చాలా పెద్దది. ఇది 8వ శతాబ్దంలో నిర్మించబడింది. 
బసవనహల్లిలో దాదాపు 1500 ఇళ్ళు వుంటాయి. ఇది కర్నాటక సరిహద్దు ప్రాంతాల్లో ఉంది. ఇక్కడికి తుమకూరు, బెంగళూరు నగరాలు దగ్గరగా ఉన్నాయి. ప్రముఖ శనేశ్వరుని దేవాలయము దగ్గరలో వున్న పావగడ (కర్నాటక) పట్టణంలో ఉంది. ఇక్కడి 90 శాతం ప్రజలకు తెలుగు రాదు. వీళ్ళు కన్నడ భాషను మాత్రమే మాట్లాడగలరు. అందుకే వీళ్ళ సంబధాలు కర్నాటకలో వుంటాయి.ఇది మండల కేంద్రమైన అమరపురం నుండి 17 కి. మీ. దూరం లోను, సమీప పట్టణమైన హిందూపురం నుండి 67 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1369 ఇళ్లతో, 6219 జనాభాతో 2320 హెక్టార్లలో విస్తరించి ఉంది. గ్రామంలో మగవారి సంఖ్య 3147, ఆడవారి సంఖ్య 3072. షెడ్యూల్డ్ కులాల సంఖ్య 1585 కాగా షెడ్యూల్డ్ తెగల సంఖ్య 201. గ్రామం యొక్క జనగణన లొకేషన్ కోడ్ 595378.పిన్ కోడ్: 515281.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు 8, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి. సమీప జూనియర్ కళాశాల అమరపురంలోను, ప్రభుత్వ ఆర్ట్స్ / సైన్స్ డిగ్రీ కళాశాల మడకశిర లోనూ ఉన్నాయి. సమీప వైద్య కళాశాల అనంతపురం లోను, మేనేజిమెంటు కళాశాల, సమీప వృత్తి విద్యా శిక్షణ పాఠశాల అమరపురం లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు, పాలీటెక్నిక్‌లు హిందూపురం లోనూ ఉన్నాయి.
బస్వాపూర్ (సిరిసిల్ల)
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.